วันที่ 8 เมษายน 2551

นายศิริชัย ภิรมย์

ผู้อำนวยการอาวุโสฝ่ายการตลาดสินทรัพย์

ตามที่ข้าพเจ้า นายธนธร พิพัฒน์พัลลภ ได้ซื้อทรัพย์สินของธนาคาร โฉนดเลขที่ 112199, 112200, 112201, และ 119179 เนื้อที่รวม 68.8 ตารางวา พร้อมสิ่งปลูกสร้าง ตั้งอยู่ที่ 34/7-9 ซอยโชคชัยร่วมมิตร ถนนวิภาวดีรังสิต แขวงจอมพล เขตจตุจักร กรุงเทพมหานคร ตามสัญญาจะซื้อจะขายลงวันที่ 26 กรกฎาคม 2549 ในราคารวมทั้งสิ้น 16,500,000 บาท โดยได้วางเงินมัดจำจำนวน 3,300,000 บาท ในวันลงนามในสัญญาจะซื้อจะขาย ส่วนที่เหลืออีกจำนวน 13,200,000 บาท ได้ผ่อนชำระเงินต้นพร้อมดอกเบี้ยเป็นรายเดือนเป็นเวลา 22 เดือน เดือนละ 250,000 บาท ส่วนที่เหลือทั้งหมดชำระในงวดสุดท้าย เริ่มผ่อนชำระงวดแรกเดือนสิงหาคม 2549 งวดสุดท้ายเดือนพฤษภาคม 2551 

ข้าพเจ้าได้ผ่อนชำระหนี้ค่าซื้อทรัพย์สินอย่างสม่ำเสมอมาเป็นเวลา 18 งวด และจะต้องชำระงวดสุดท้ายในงวดเดือนพฤษภาคม 2551 จำนวนเงิน 9,351,820.01 บาท ซึ่งต้องจัดหาแหล่งเงินจากสถาบันการเงินมาชำระ จะมีภาระค่าธรรมเนียมในการโอนทรัพย์สิน และค่าจดจำนองเป็นประกันหนี้กับสถาบันการเงิน เป็นเงินโดยประมาณ 1,400,000 – 1,500,000 บาท ซึ่งข้าพเจ้ายังไม่มีความพร้อมในค่าใช้จ่ายส่วนดังกล่าว เนื่องจากยังมีภาระหนี้กับบุคคลภายนอก (วงเงินแชร์) ที่ได้จัดหามาชำระเงินมัดจำค่าซื้อทรัพย์สินจำนวน 3,300,000 บาท ซึ่งปัจจุบันอยู่ระหว่างการผ่อนชำระ ข้าพเจ้าจึงขอความช่วยเหลือจากธนาคาร ขอขยายระยะเวลาการผ่อนชำระค่าทรัพย์สินออกไปอีก 18 เดือน จากสัญญาจะซื้อจะขายเดิม จำนวนเงินที่ผ่อนชำระและอัตราดอกเบี้ยเป็นไปตามเงื่อนไขเดิม หนี้ที่เหลือจะชำระงวดสุดท้ายทั้งหมด 

ข้าพเจ้าหวังว่าจะได้รับความอนุเคราะห์จากธนาคารให้ความช่วยเหลือในการขยายระยะเวลาการผ่อนชำระค่าทรัพย์สินดังกล่าวข้างต้น เป็นการผ่อนปรนภาระทางการเงินให้แก่ข้าพเจ้า ในขณะที่ธนาคารยังได้รับอัตราดอกเบี้ยตามสัญญาจะซื้อจะขายปกติ 








ขอแสดงความนับถือ

         (นายธนธร พิพัฒน์พัลลภ)

